на решенията, посочени в буква а), на съответния компетентен орган;
 в)
 публикация от страна на компетентен орган на негово решение за спиране на търговията или за отстраняване от търговия на финансов инструмент, а, когато е целесъобразно, и на съответните деривати, или за отмяна на спирането;
 г)
 съобщение от страна на компетентен орган до ЕОЦКП и други компетентни органи относно решение за спиране на търговията или за отстраняване от търговия на финансов инструмент, а, когато е целесъобразно, и на съответните деривати, или за отмяна на спирането;
 д)
 съобщение от уведомен компетентен орган до ЕОЦКП и други компетентни органи за негово решение дали да се придържа към решението, посочено в буква г).
 Член 2
 Определение на термина „оператор на място на търговия“
 За целите на настоящия регламент „оператор на място на търговия“ означава всяко едно от следните:
 а)
 пазарен оператор, организиращ регулиран пазар, МСТ или ОСТ;
 б)
 инвестиционен посредник, организиращ МСТ или ОСТ.
 Член 3
 Време на публикуването и съобщения от страна на операторите на местата на търговия
 1. Операторите на местата на търговия публикуват на своите уебсайтове решенията, посочени в член 1, буква а), във формата, посочен в таблица 2 от приложението.
 2. Операторите на местата на търговия съобщават за решенията, посочени в член 1, буква а), на съответния компетентен орган в стандартен машинно четим формат, одобрен от този компетентен орган, като използват формата, посочен в таблица 2 от приложението.
 Член 4
 Време на публикуването и съобщенията от страна на операторите на местата на търговия
 1. Операторите на местата на търговия незабавно публикуват решенията, посочени в член 1, буква а).
 2. Операторите на местата на търговия не публикуват решенията, посочени в член 1, буква а), по друг начин преди тяхното публикуване в съответствие с член 3, параграф 1.
 3. Операторите на местата на търговия съобщават на съответния компетентен орган решенията, посочени в член 1, буква а), едновременно със или непосредствено след тяхното публикуване.
 Член 5
 Формат на публикуването и съобщенията от страна на компетентните органи
 1. Компетентните органи публикуват на уебсайт решението, посочено в член 1, буква в), във формата, посочен в таблица 3 от приложението.
 2. Компетентните органи съобщават за решенията, посочени в член 1, букви г) и д), в стандартен машинно четим формат, като използват образците, посочени съответно в таблици 3 и 4 от приложението.
 Член 6
 Време на публикуването и съобщенията от страна на компетентните органи
 1. Компетентните органи незабавно публикуват решението, посочено в член 1, буква в).
 2. Компетентните органи съобщават решението, посочено в член 1, буква г), едновременно със или непосредствено след публикуването му.
 3. Уведоменият компетентен орган без излишно забавяне съобщава решението, посочено в член 1, буква д), след получаване на съобщението, посочено в член 1, буква г).
 Член 7
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 3 януари 2018 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 юни 2017 година.
